Kāti ake ka tautoko ake i ngā mihi ki ngā tangi ki a rātou i mate i roto i tēnei o ngā parekura nui i utaina ki runga i ngā tāngata o Ōtautahi puta noa i te ao. Hoatu rā koutou i runga i te ara kōrero kua parangia e te tini e te mano. Koutou kua whoatu rā i runga i te ara kua whakawhārikihia e ō tātou mātua tīpuna, ā, i te hunga o te ope tārewa i mua noa atu i a koutou. Nō reira e ngā māte haere, haere whakangaro atu rā. Ka hoki mai rā ki a tātou ngā mahuetanga iho, ā, ki te hunga e ora tonu ana i roto i ngā rā, i roto i te tekau tau kua hipa ake. E kiri haehae tonu ana te kiri, e kiri haehae tonu te manawa, kei te kiri haehae tonu te whenua.